Сярод лаўрэатаў спецыяльнай прэміі Прэзідэнта дзеячам культуры і мастацтва па выніках 2016 года калектыў Нацыянальнага акадэмічнага тэатра імя Янкі Купалы. Ён атрымаў гэтую ўзнагароду за значны ўклад у развіццё беларускага тэатральнага мастацтва, у тым ліку за прапаганду творчасці сучасных драматургаў. Прыемна здзіўляць гледача купалаўцы таксама ўмеюць. Вось і першая ў гэтым годзе прэм’ера мае ярка выражаны французскі “прысмак”. Мастацкі кіраўнік тэатра Мікалай Пінігін паставіў п’есу Луі Вернэя і Жоржа Бэра “Школа падаткаплацельшчыкаў” у перакладзе вядомага паэта Андрэя Хадановіча.